
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00082/2014-04
27.06.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 27.06.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, ПИБ: 102188151, Матични број: 06876617,  испуњава прописане стандарде за акредитацију студијског програма ОАС4 - ОБРАЗОВАЊЕ ВАСПИТАЧА у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, је дана 15.1.2014. године поднела захтев за акредитацију студијског програма ОАС4 - ОБРАЗОВАЊЕ ВАСПИТАЧА у оквиру поља друштвено-хуманистичких наука под бројем 612-00-00082/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ и предлог одлуке, достављени су Комисији за акредитацију и проверу квалитета.
Студијски програм садржи све Законом предвиђене елементе: назив, циљеве, исходе, компетенције, стручни назив, услове уписа, садржај и курикулум, листе обавезних и изборних предмета, начин студирања, одређен број бодова за сваки предмет у складу са системом преноса бодова и обим студија исказан кроз ЕСПБ. Студијски програм у потпуности обезбеђује стицање компетенција за професију и занимање васпитача у предшколским установама. Сврха је јасно дефинисана и у складу је са основним циљевима и задацима Установе. Циљеви су формулисани у складу са задацима Установе и укључују стицање компетенција и вештина. Јасно су наведене опште и предметно-специфичне компетенције које студенти стичу савладавањем студијског програма. У складу са циљем студијског програма дефинисани су исходи. 
Структура курикулума обухвата распоред предмета по годинама и семестрима уз одређени недељни фонд часова и број ЕСП бодова. Ангажовање студената активном наставом (предавање, вежбе, консултације, практичан рад) у складу је са стандардима, тако да студенти у просеку имају 20 часова наставе недељно (600 на годишњем нивоу). Задовољен је стандард у погледу односа броја часова предавања и вежби. Структура курикулума обухвата све елементе предвиђене стандардима. Предмети су у највећем проценту једносеместрални и садрже описе са називом, типом предмета, годином и семестром студија, бројем ЕСП бодова и именом наставника. За највећи број предмета не постоје предуслови за слушање наведеног предмета. Заступљеност различитих група предмета је адекватна. 
Студијски програм је целовит, свеобухватан и нуди најновија научна и стручна знања из одговарајућих области. Усаглашен је са европским стандардима у погледу услова уписа, нивоа и трајања студија, стицања диплома и начина студирања и стандардима за акредитацију. Програм је усаглашен са студијским програмима на истој Установи. Програм је усаглашен са студијским програмима за образовање васпитача предшколских установа четири високошколске установе из иностранства.
Број студената који се уписује на Студијски програм у складу је са расположивим просторним и кадровским могућностима Установе. Број студената за који се тражи акредитација на студијски програм је 50 студената. При упису студената проверавају се следеће способности: физичке, говорне и музичке. Поред тога, проверава се и вреднује знање из опште културе и информисаности и српског језика и књижевности. Редослед кандидата утврђује се на основу постигнутих резултата на квалификационом испиту и успеха оствареног у претходном школовању. Услови пријављивања и избора кандидата регулисани су Правилником о упису студената. Пријављивање и упис кандидата врше се на основу Конкурса који спроводи Комисија.
Из Књиге предмета се може видети да студент стиче одређен број ЕСП бодова који је одређен за сваки предмет уз уважавање стандарда оптерећења студената. Број ЕСП бодова утврђен је за сваки предмет. Оптерећење је изражено према јединственој методологији. Постигнућа студената у савлађивању одређеног предмета континуирано се прати током наставе и изражава се поенима. Максималан број поена који студент може да оствари на предмету је 100. Студент стиче поене на предмету кроз наставни рад, испуњавањем предиспитних обавеза и полагањем испита.
Број наставника на Студијском програму одговара потребама овог програма. За реализацију Студијског програма ангажовано је 42 наставника и сарадника. Просечна ангажованост наставника на овом Студијском програму је 1,62 часа недељно, а сарадника 3,53. Задовољен је стандард о проценту наставе коју треба да држе наставници запослени са пуним радним временом. Нема наставника старијих од 67 година. Приложене су копије радних књижица за све наставнике и сараднике. Скенирани су Уговори о ангажовању наставника са других факултета и сагласности о ангажовању наставника са других факултета. Подаци о наставницима и сарадницима су јавно доступни. Испуњен је стандард да преко 50% наставника на студијском програму су доктори наука. Квалификације наставног особља одговарају нивоу њиховог задужења и документоване су референцама и подацима који су јавно доступни на сајту Факултета. Према захтевима из Допуне стандарда за акредитацију студијских програма, величина група за предавање и вежбе одговара стандардима.
Бруто простор по студенту износи 2м2, односно 4м2 за извођење наставе у једној смени. Обезбеђен је одговарајући радни простор за наставнике и сараднике. Обезбеђена је потребна техничка опрема за савремено извођење наставе за одговарајуће научно поље. Обезбеђен је одређен број библиотечких јединица за Студијски програм.
Из Извештаја о самовредновању види се да се квалитет Студијског програма прати периодично и континуиранио кроз спољашњу и унутрашњу проверу. Такође се види да се праћење и унапређење квалитета односи на све области рада и све службе Факултета а да се посебно пажња посвећује наставном процесу, садржајима Студијског програма и компетентности наставника, као и постигнућима студената. Такође се види да је Установа донела бројна документа и акта неопходна за праћење и унапређење квалитета рада у целини. Обезбеђена је активна улога студената у обезбеђењу и контроли квалитета. 
     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ  за студијски програм ОАС4 - ОБРАЗОВАЊЕ ВАСПИТАЧА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НИШУ-УЧИТЕЉСКИ ФАКУЛТЕТ У ВРАЊУ са седиштем у ПАРТИЗАНСКА 14, ВРАЊЕ, ПИБ: 102188151, Матични број: 06876617, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  ОАС4 - ОБРАЗОВАЊЕ ВАСПИТАЧА у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

